પોલીસ સૂત્રો પાસેથી મળતી વિગતો પ્રમાણે ઉમરા ગામમાં ઉમરીગર સ્કૂલની બાજુમાં શિવાંગી બંગ્લોમાં રહેતા દિપેશ શશીકાંત દશાડિયા (ઊંમર વર્ષ 47) સીસીટીવી કેમેરા ઇન્સ્ટોલેશનના કામ સાથે સંકળાયેલા છે. ગત તા. 21 ઓક્ટોબરના રોજ સવારે તેઓ ઘરના બેઠક રૂમમાં રૂપિયા 5૦ હજારનું બંડલ એક બેગમાં મૂકી ભૂલી ગયા હતા અને અમદાવાદ જવા રવાના થઇ ગયા હતા. દરમિયાન રસ્તામાં આ અંગે ખ્યાલ આવતા તેમણે પત્નીને આ અંગે જાણ કરી હતી. તેમના પત્નીએ બેગમાં જોયું તો 5૦ હજાર ગાયબ હતા.